વધુમાં તેમણે કહ્યું હતું કે વિશાલ ડડલાનીએ ભલે ૩૩ વખત માફી માગી પણ ગમે તેવું બોલીને લાગણી દુભાવીને અપમાન કરીને માફી માગવી એ અંત નથી. આપના નેતા અને દિલ્હીના મુખ્યપ્રધાન અરવિંદ કેજરીવાલે પણ ડડલાનીની કોમેન્ટ સાથે અસંમત થઇને આ બાબતને દુર્ભાગ્યપૂર્ણ ગણાવીને વિશાલે આવું ન કરવું જોઇએ તેવું જાહેર કર્યું હતું. ડડલાનીએ પોતે કરેલી ટ્વિટના કારણે ચારેકોરથી લોકોની ઝાટકણી થતાં આ ટ્વિટને ડિલિટ કરી દીધી હતી અને જૈન સમુદાયની અનેક વખત માફી માગી હતી, વિશાલ ડડલાનીની ટ્વિટનો પ્રતિભાવ આપતાં તરુણસાગરજી મહારાજે કહ્યું હતું કે ડડલાનીએ શું કહ્યું તેની મને ખબર નથી. તેણે જે કહ્યું હોય તે, હું તેનાથી નારાજ નથી. તેમનો મત અલગ હોઇ શકે છે.